
Comunicat de presă
Rezultatele Campaniei Naționale de supraveghere a pieței produselor industriale din domeniul de competență al Inspecției Muncii pentru trimestrul II 2026
Inspectoratul Teritorial de Muncă Brăila a desfășurat în trimestrul II 2026 acțiuni de informare și conștientizare, precum și de verificare, prevăzute în metodologia Campaniei Naționale de supraveghere a pieței produselor industriale din domeniul de competență al Inspecției Muncii, conform Programului sectorial pentru anul 2026, coordonat de către Comisia Europeană - din Programul Cadru al Inspecției Muncii pe anul 2026. 
Campania urmărește ca, printr-o acțiune unitară a Inspecției Muncii, să se conștientizeze și să se verifice producătorii, importatorii și distribuitorii implicați, asupra necesității cunoașterii și respectării actelor normative prin care s-au transpus directivele și regulamentele europene referitoare la introducerea pe piață a produselor.

Pentru trimestrul II 2026 Programul sectorial a prevăzut monitorizarea următoarelor produse:
	Legislaţia europeană aplicabilă
	Legislaţia naţională care transpune legislaţia europeană aplicabilă
	Sector
	Descrierea produsului sau categoriei

	Regulament(UE)

2016/425
	HG 305/2017

	EIP
	Mănuși
Măști
Bocanci de protecție

	Dir. 2014/34/ UE
	HG. 245/2016
	ATEX
	Pompe proiectate utilizate în mediu ATEX

	Dir. 2014/28/ UE
	HG. 197/2016
	Explozivi de uz civil
	Explozivi de uz civil


Activitățile de control privind supravegherea pieței pentru produsele enumerate anterior constau în principal în verificarea, prin sondaj, a produselor introduse sau puse la dispoziție pe piață, cât și în dispunerea măsurilor necesare pentru asigurarea conformității, atunci când sunt constatate abateri.
În trimestrul II al anului 2026 inspectorii de muncă cu atribuții de control în domeniul supravegherii pieței din cadrul instituției au efectuat vizite de inspecție la un număr de 18 agenți economici și au evidențiat în baza de date la nivel național 62 produse. 

Au fost identificate neconformități la 8 dintre produsele controlate, fiind aplicate agenților economici distribuitori 6 sancțiuni contravenționale.

De asemenea, în unitățile verificate, inspectorii de muncă au oferit informații specifice privind legislația din domeniul supravegherii pieței pentru mașinile industriale, respectiv verificarea existenței declarației de conformitate, dacă aceasta însoțește produsele, este completă, este redactată/tradusă în limba română, dacă există aplicat marcaj de conformitate CE pe fiecare produs și acesta este lizibil/vizibil/durabil, respectă forma/dimensiunile prevăzute de lege și dacă pe produse sunt aplicate marcaje suplimentare care pot induce confuzii.
În cadrul acțiunii de informare organizate în perioada de referință a fost prezentat un material având ca temă campania de supraveghere a pieței pentru anul 2026, cu informații extrase din legislația specifică pentru categoriile de produsele industriale mai sus enumerate și s-au purtat discuții interactive pe baza materialului prezentat.
Această campanie se desfășoară până la data de 31.12.2026, în fiecare trimestru fiind verificate produsele/categoriile de produse prevăzute în Programului sectorial al Inspecției Muncii în domeniul supravegherii pieței pentru anul 2026.

